Garkame Zakzaky: Sheikh Ahmad Gumi ya kai ma Bola Tinubu ziyara don shawo kan Buhari - ISYAKU.COM Garkame Zakzaky: Sheikh Ahmad Gumi ya kai ma Bola Tinubu ziyara don shawo kan Buhari - ISYAKU.COM
Home > TSARO > Garkame Zakzaky: Sheikh Ahmad Gumi ya kai ma Bola Tinubu ziyara don shawo kan Buhari
Gumi ya yi wannan yunkuri ne duba da tarzomar da cigaba da rike shugaban yan shia, Ibrahim Zakzaky ke janyowa a babban birnin tarayya Abuja, da kuma gudun abinda ka iya faruwa a Najeriya gaba daya idan har gwamnati ta cigaba da rikeshi. Jaridar Desert Herald ta ruwaito a kokarin ganin an shawo kan matsalar ne Sheikh Ahmad Gumi ya yi takanas ta Kano zuwa gidan jagoran APC, Sanata Ahmad Bola Tinubu, inda ya samu ganawa dashi, tare da yi masa magiya a kan ya yi ma Buhari magana don ya sako El-Zakzaky.
A yayin zaman tattaunawa, Gumi ya nanata ma Tinubu matsalolin da ka iya faruwa idan har gwamnatin Buhari ta cigaba da rike Zakzaky duk da rashin lafiyar da yake fama dashi, ga shi kuma wasu kotuna sun bada umarnin a sakeshi. Majiyarmu ta ruwaito bayan sauraron jawabin malamin, sai Tinubu ya bashi tabbaci tare da alkawarin zai isar da sakonsa ga shugaban kasa Muhammadu Buhari.
Baya ga Gumi, shima babban malamin darikar Tijjaniyyah, Sheikh Dahiru Usman Bauchi, ya yi irin wannan kira a baya ga Buhari. Wannan zama mai muhimmanci da Gumi ya yi da Tinubu ya tabbata ne ta hannun tsohon shugaban EFCC, Nuhu Ribadu, wanda shi ne ya hada wannan ganawar sirri tsakanin shuwagabannin biyu.
Item Reviewed: Garkame Zakzaky: Sheikh Ahmad Gumi ya kai ma Bola Tinubu ziyara don shawo kan Buhari Rating: 5 Reviewed By: -